text: Lastbil kørt i grøft – føreren er lettere tilskadekommen
  31 december 2015 kl. 05.34
  Gammel Tøndervej i Agerskov er spærret de næste timer, efter en lastbil er kørt i grøften, oplyser Syd- og Sønderjyllands Politi. 
  En lastbil er torsdag morgen kørt i grøften på Gammel Tøndervej i Agerskov, oplyser Syd- og Sønderjyllands Politi.
  - Der er sket alvorlig personskade i forbindelse med ulykken, så vi er ved at undersøge det nærmere. Vejen er derfor spærret de næste timer, siger vagtchef Søren Strægaard fra Sydjyllands Politi.
  KLIK og se mere tv på localeyes.dk.
  I forbindelse med ulykken er der også løbet diesel ud på vejen, og Gammel Tøndervej spærres derfor fra rundkørslen ved Bovvej til Rangstrupvej.
  Politiet fik anmeldelsen klokken 05.16, og de arbejder derfor nu på stedet.
  OPDATERET: Syd- og Sønderjyllands Politi oplyser nu, at føreren er lettere tilskadekommen. Gammel Tøndervej er dog fortsat spærret, da politiet arbejder på at få tømt først dieseltanken og derefter kølevognen. Politiet vurderer, at der går flere timer, før vejen igen åbner.
  TV SYD følger sagen.
  Gammel Tøndervej i Agerskov er spærret på grund af et solouheld med en lastbil, der er kørt i grøften #politidk
  
  Gammel Tøndervej afspærres fra Rundkørslen ved Bovvej til rundkørslen ved Rangstrupvej i ca. 2 timer på grund af færdselsuheldet.  #politidk
  
  